Lepitacnus

Lepitacnus er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende  
En liten (ca. 3 millimeter), lang og slank, kortbeint, blank, brunrød kortvinge. Kroppen er sparsomt hårete. Hodet er forholdsvis stort og flatt, tydelig lengre enn bredt, svært blankt, med markerte, omtrent rettvinklede bakhjørner og tydelig "hals". Pronotum er rektangulært, tydelig lengre enn bredt, også svært blankt. Dekkvingene har avrundede "skuldre", er til sammen litt bredere enn pronotum med rette, parallelle ytterkanter.

Levevis 
Arten lever på bakken mellom løvstrø og råtnende planterester.

Utbredelse 
Slekten er utbredt i det sørlige USA og Mexico.

Systematisk inndeling 
Navnet er et anagram av Leptacinus.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Xantholinini
 Slekten Lepitacnus Smetana, 1982
 Lepitacnus pallidulus (LeConte, 1880)

Referanser

Eksterne lenker 
 bugguide.net - bildedatabase over nordamerikanske insekter 

 

Storkortvinger
Biller formelt beskrevet i 1880
Dyr formelt beskrevet av Aleš Smetana